Otaturk uy-muzeyi

Otaturk uy-muzeyi, Mustafo Kamol Otaturkning 1921-1932-yillarda yashagan Anqaradagi uyida tashkil qilingan muzey. Ushbu bino 1921-yil boshlarida Anqara muftiysi Rıfat Börekçi boshchiligida anqaraliklar nomidan Otaturkka sovg‘a qilingan¹. 1923-yil Otaturk Latifa xonim bilan turmush qurgach ularga bu uy kichkinalik qilishni boshlaydi, shundan keyin mavjud bino yonidan ikki qavatli yangi bino qurilib, uy kengaytirilgan. 1926-yil Otaturkning asrab olgan farzandlari uchun oltita xona qo‘shilgan. Otaturk vafotidan keyin 1950-yilda muzey sifatida faoliyatini boshlagan. Muzey Dahliz, Yashil zal, Ovqatlanish xonasi, Elchilar qabul qilingan zal, Ikkinchi qavatdagi xoll, Kutubxona, Shaxsiy xona, Yotoqxona, Hammom, Mehmonlar uchun yotoqxona, Taqdimot zalidan iborat. Haftaning dushanba kuni muzey yopiq bo‘ladi.